Mohácsi Önkormányzat Képviselő-testületének 1/2021 (I.11.) önkormányzati rendelete

**az intézményi gyermekétkeztetés térítési díjairól és az annak alapjául szolgáló nyersanyagnormáról**

**(Egységes szerkezetben a módosításáról szóló 2/2022.(II.16.) ör-rel)**

Az Alaptörvény 32. cikk (1) bekezdésének a.) pontjában biztosított eredeti jogalkotói, valamint a katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46. § (4) bekezdésében foglalt hatáskörében eljárva Mohács Város Polgármestere Mohács Város Képviselő-testületének a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29. § (1) bekezdésében, 151. § (2f) bekezdésében kapott felhatalmazás alapján, a Gyvt. 151. § (2c) bekezdésében meghatározott feladatkörében eljárva a következőket rendeli el:

**1. Általános rendelkezések**

**1. §**

A rendelet hatály

*a)* a Mohács-Bár-Homorúd-Sátorhely-Székelyszabar Intézményfenntartó Társulás által fenntartott, Mohács Város közigazgatási területén és Mohács Város Önkormányzata tulajdonában lévő ingatlanban működő nevelési-oktatási intézményekben ellátott gyermekekre, és törvényes képviselőikre,

*b)* Mohács Város közigazgatási területén a Mohácsi Tankerületi Központ, illetve a Baranya Megyei Szakképzési Centrum (e § alkalmazásában a továbbiakban együtt: köznevelési fenntartó) részeként működő nevelési-oktatási intézményben, illetve szakképző intézményben ellátott gyermekekre, és törvényes képviselőikre, valamint

*c)* Mohács Város Önkormányzata Közétkeztetési Ellátó Szervezetére terjed ki.

**2. Intézményi gyermekétkeztetés ellátása**

**1/A. §**

Mohács Város Önkormányzata az intézményi gyermekétkeztetés, Gyvt.-ben valamint a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendeletben meghatározott diétás étkezés kötelező biztosítására vonatkozó feladat-ellátás érdekében Közétkeztetési Ellátó Szervezet elnevezéssel költségvetési intézményt tart fenn.

**3. Az étkezési térítési díj**

**2. §**

(1)[[1]](#footnote-1) A gyermekek napközbeni ellátását biztosító intézményben az alapellátások keretébe tartozó szolgáltatások közül az intézményi gyermekétkeztetésért az önkormányzat intézményi térítési díjat állapít meg.

(2)[[2]](#footnote-2) Mohács Város Képviselő-testülete a nevelési-oktatási intézményekben alkalmazandó napi étkezési térítési díjat, az intézménytípustól függően differenciáltan, a rendelet mellékletében foglaltak szerint állapítja meg.

(3) A személyi térítési díjat a Közétkeztetési Ellátó Szerv vezetője a (1) bekezdés szerinti napi összeg általános forgalmi adóval növelt összegének, és az igénybe vett étkezések számának figyelembe vételével állapítja meg.

(4) A személyes gondoskodást nyújtó alapellátás keretében biztosított intézményi gyermekétkeztetés személyi térítési díjának megfizetésére a szülői felügyeleti joggal rendelkező szülő, vagy a törvényes képviselő köteles.

**4. Az étkezési térítési díj mérséklése és elengedése**

**3. §**

(1) Gyermekétkeztetés esetén a gyermek és a tanuló nappali oktatásban történő részvételéig a törvényes képviselő kérelmére az intézményi térítési díjat a Gyvt-ben meghatározott esetkörökön túl

*a)* mérsékelni kell (további) 50%-kal abban az esetben, ha a kérelmező családjában az 1 főre jutó jövedelem nem éri el a megállapítás időpontjában érvényes öregségi nyugdíj legkisebb havi összegének 80%-t,

*b)* teljes egészében el kell engedni abban az esetben, ha a kérelmező családjában az 1 főre jutó jövedelem nem éri el a megállapítás időpontjában érvényes öregségi nyugdíj legkisebb havi összegének 40%-át.

(2) A térítési díj mérséklésére, illetve elengedésére való jogosultságot a törvényes képviselő a kérelem benyújtásakor a 328/2011.(XII.29.) Korm. rendelet szerinti jövedelemnyilatkozattal és mellékleteivel igazolja.

(3) A térítési díj csökkentésére vonatkozó kérelmet a Közétkeztetési Ellátó Szervezet vezetőjénél írásban kell benyújtani, a kedvezményre jogosító esemény bekövetkezését követő legfeljebb 15 napon belül. A kedvezményre való jogosultságot a Közétkeztetési Ellátó Szervezet vezetője állapítja meg, a kedvezményt igazoló dokumentum benyújtásának napjától. Az étkezési térítési díj csökkentésére való jogosultság feltételeit a Közétkeztetési Ellátó Szervezet évente két alkalommal (február 15-ig, szeptember 15-ig) kötelezően felülvizsgálja.

(4) A Gyvt. 148. §-ában meghatározott normatív kedvezményt, valamint e rendeletben meghatározott méltányossági kedvezményt a Közétkeztetési Ellátó Szervezet a Mohácsi Polgármesteri Hivatal Pénzügyi Osztálya felé, utólag, a tárgyhót követő hónap 15. napjáig számolja el.

**5. Záró rendelkezések**

**4. §**

(1) Ez a rendelet a kihirdetése napján lép hatályba, rendelkezéseit 2021. február 1. napjától kell alkalmazni.

(2) E rendelet hatályba lépésével egyidejűleg hatályát veszti a Mohácsi Önkormányzatnak az élelmezési nyersanyagnormákról szóló 45/2000. (XII.31.) ör. számú rendelete, valamint a gyermekvédelem rendszeréről szóló 14/2000. (IV.28.) ör. számú rendelete 10/A. §-a valamint annak címe.

*Melléklet3*

[[3]](#footnote-3)

*Melléklet 4*

**Gyermekétkeztetés térítési díjai**

|  |  |  |  |
| --- | --- | --- | --- |
| **1.** | **Bölcsődei és Családi Bölcsődei ellátás:** |  |  |
|  |  | **Normál étkezés** **Térítési díj Br. Ft/nap** | **Diétás étkezés** **Térítési díj Br. Ft/nap** |
| 1.1 | Bölcsődei és Családi Bölcsődei ellátás összesen (napi 4 x ): | 387 | 657 |
| 1.2 | reggeli: | 51 | 51 |
| 1.3 | tízórai | 33 | 33 |
| 1.4 | ebéd | 258 | 527 |
| 1.5 | uzsonna: | 46 | 46 |
|  |  |  |  |
| **2.** | **Óvodai ellátás:** |  |  |
|  |  |  |  |
| 2.1 | Óvodai ellátás (napi 3 x étkezés): | 505 | 790 |
| 2.2 | tízórai: | 105 | 105 |
| 2.3 | ebéd: | 325 | 610 |
| 2.4 | uzsonna: | 75 | 75 |
|  |  |  |  |
| **3.** | **Általános iskolai ellátás:** |  |  |
|  |  |  |  |
| 3.1 | Általános iskolai ellátás összesen: | 589 | 858 |
| 3.2 | Általános iskolai tízórai: | 122 | 122 |
| 3.3 | Általános iskolai tízórai: | 380 | 648 |
| 3.4 | Általános iskolai uzsonna: | 89 | 89 |
|  |  |  |  |
| **4.** | **Középiskolai ebéd:** |  |  |
|  |  |  |  |
| 4.1 | szakiskola ebéd: | 400 | 648 |
| 4.2 | gimnázium ebéd | 400 | 648 |
|  |  |  |  |
| **5.** | **Kollégiumi ellátás (Meixner Ildikó EGYMI):** |  |  |
|  |  |  |  |
| 5.1 | **Óvoda összesen** | 851 | 1173 |
|  | reggeli | 116 | 116 |
|  | tízórai | 105 | 105 |
|  | ebéd | 325 | 610 |
|  | uzsonna | 75 | 75 |
|  | vacsora | 230 | 230 |
|  |  |  |  |
| 5.2 | **Ált.Iskola összesen** | 936 | 1204 |
|  | reggeli | 116 | 116 |
|  | tízórai | 122 | 96 |
|  | ebéd | 380 | 648 |
|  | uzsonna | 89 | 89 |
|  | vacsora | 230 | 181 |
|  |  |  |  |
| 5.3 | **Szakiskola összesen** | 1050 | 1298 |
|  | reggeli | 135 | 135 |
|  | tízórai | 122 | 122 |
|  | ebéd | 400 | 648 |
|  | uzsonna | 89 | 89 |
|  | vacsora | 305 | 305 |
|  |  |  |  |
| **6.** | **Konyhai dolgozók étkeztetése** | 400 | - |
|  |  |  |  |
| **7.** | **Felnőtt ebéd** | 826,77 | 1050 |

[[4]](#footnote-4)

1. A 2. § (1) bekezdése a Mohács Város Önkormányzata Képviselő-testületének 2/2022. (II. 16.) önkormányzati rendelete 2. §-ával megállapított szöveg. [↑](#footnote-ref-1)
2. A 2. § (2) bekezdése a Mohács Város Önkormányzata Képviselő-testületének 2/2022. (II. 16.) önkormányzati rendelete 2. §-ával megállapított szöveg. [↑](#footnote-ref-2)
3. A Mellékletet a Mohács Város Önkormányzata Képviselő-testületének 2/2022. (II. 16.) önkormányzati rendelete 4. §-a hatályon kívül helyezte. [↑](#footnote-ref-3)
4. A Melléklet et a Mohács Város Önkormányzata Képviselő-testületének 2/2022. (II. 16.) önkormányzati rendelete 3. §-a iktatta be. [↑](#footnote-ref-4)